**Ηλίας Γερμαντζίδης**,

Τοπογράφος Μηχανικός, Χαρτογραφική εταιρία ROUTE

**Θέμα: «Θεματικές Διαδρομές — Προκλήσεις & Επόμενα Βήματα»**

Τα τελευταία έτη παρατηρείται αύξηση του ενδιαφέροντος στη χώρα μας για την ανάπτυξη δικτύων πεζοπορικών διαδρομών και γενικότερα του εναλλακτικού τουρισμού. Στην παρουσίαση θα αναφερθούν ζητήματα και προκλήσεις που συναντώνται κατά τον σχεδιασμό, την υλοποίηση και την προβολή των δικτύων. Θα τεθούν προτάσεις ορθής διαχείρισης με στόχο τη βέλτιστη αξιοποίηση των πόρων και τη βιωσιμότητα των έργων.

**Σύντομο βιογραφικό**

Ο Ηλίας Γερμαντζίδης (τοπογράφος μηχανικός, MSc διαχείριση υδατικών πόρων) ίδρυσε το 2016 τη χαρτογραφική εταιρεία ROUTE με έδρα την Ξάνθη, η οποία έχει υλοποιήσει αρκετά έργα στον τομέα της χαρτογραφίας και της ανάδειξης πεζοπορικών διαδρομών.

Κατά την περίοδο 2016–2019 διετέλεσε υπεύθυνος για θέματα οικοτουρισμού στην Έδρα UNESCO Con-E-ECT (Τμήμα Δασολογίας ΔΙΠΑΕ).

Είναι εμπνευστής και διοργανωτής του παραθαλάσσιου αγώνα δρόμου WAVE running ο οποίος πραγματοποιείται από το 2014 στην περιοχή του Δέλτα Νέστου. Με το μήνυμα “τρέχουμε για καθαρές παραλίες” και με την οργάνωση εθελοντικών καθαρισμών των ακτών στόχος είναι η ανάδειξη του φυσικού πλούτου της περιοχής και η περιβαλλοντική ευαισθητοποίηση.